พบฝูง หมา รุมกัดแทะศพทารก แขน-ขาขาด คาดแม่ใจร้ายทิ้งเด็ก
พบศพทารกเพศชาย อายุครรภ์ 7-8 เดือน ถูกฝูง หมา รุมกัดแทะจนแขน-ขา ขาด อย่างน่าเวทนา คาดแม่ใจร้ายน่าจะแท้งลูกแล้วนำมาทิ้ง ก่อนสุนัขไปเจอจนรุมยื้อแย่งกัดจนสภาพเละ ฉีกขาดบริเวณสนามหญ้าข้างบ้านเช่าบนเกาะสมุยเมื่อเวลา 10.30 น. วันที่ 16 ก.พ.63 พ.ต.ต.แดนชัย บุญธรรม สว.สอบสวน สภ.บ่อผุด ได้รับแจ้งจากเจ้าหน้าที่ตำรวจสายตรวจหน่วยบริการประชาชนป้อมละไม ว่าพบศพทารถถูกสุนัขคาบมาทิ้งใกล้บ้านเช่าของนักท่องเที่ยวชาวต่างชาติ ในสภาพศพแขน-ขาขาด จึงได้เดินทางมาตรวจสอบพร้อมด้วย พ.ต.ต.วรศักดิ์ อัครกุล สว.สส.สภ.บ่อผุด และอาสาสมัครกู้ภัยกุศลสงเคราะห์เกาะสมุย-กู้ชีพเกาะสมุยที่เกิดเหตุเป็นสนามหญ้าข้างบ้านเช่าของนักท่องเที่ยวชาวต่างชาติ อยู่ในซอยหลังวัดละไม ม.6 ต.มะเร็ต อ.เกาะสมุย จ.สุราษฎร์ธานี โดยเมื่อช่วงเช้าที่ผ่านมา นักท่องเที่ยวชาวต่างชาติ 2 สามีภรรยา ที่พักอยู่บ้านเช่าหลังดังกล่าว ได้พบศพทารกคาดถูกสุนัขคาบมาทิ้งที่สนามหญ้าใกล้บ้านเช่า จึงได้แจ้งให้เจ้าของบ้านเช่าทราบ เพื่อแจ้งเจ้าหน้าที่ตำรวจมาตรวจสอบจากการตรวจสอบศพทารกที่พบว่า สภาพศพยังมีความสดใหม่ ยังไม่มีรอยเน่าเปื่อย หรือส่งกลิ่นเหม็น เชื่อว่าศพทารกดังกล่าวเพิ่งถูกนำมาทิ้งไม่เกิน 10 ชม. โดยสภาพบริเวณ แขน และขา ด้านขวาขาด ที่ลำตัวมีรอยลักษณะเป็นเขี้ยวขย้ำตามลำตัวหลายจุด คาดว่าน่าจะเป็นรอยเขี้ยวของสุนัขที่คาบมา โดยศพเด็กทารก-ดังกล่าวคาดว่า น่าจะมีอายุในครรภ์ประมาณ 7-8 เดือนเบื้องต้นเจ้าหน้าที่ตำรวจเชื่อว่า แม่ของเด็กทารกคนดังกล่าว น่าจะคลอดก่อนกำหนด หรือมีการทำแท้งลูก ก่อนที่จะนำศพทารกมาทิ้งข้างทาง จนฝูงสุนัขไปเจอเข้า และฝูงสุนัขรุมแย่งยื้อขย้ำกันจน แขน-ขา ของศพทารกขาด ก่อนที่สุนัขอีกตัวจะคาบศพทารกมาทิ้งที่จุดพบศพดังกล่าว โดยเจ้าหน้าที่ได้ให้ทางอาสามัครกู้ภัยกุศลสงเคราะห์เกาะสมุย-กู้ชีพเกาะสมุย นำศพทารกดังกล่าว ไปตรวจหาสาเหตุการตายอย่างละเอียดที่ รพ.เกาะสมุย และได้เร่งสืบสวน หาแม่ของทารกรายนี้ต่อไป.
พบศพทารกเพศชาย อายุครรภ์ 7-8 เดือน ถูกฝูงหมารุมกัดแทะจนแขน-ขา ขาด อย่างน่าเวทนา คาดแม่ใจร้ายน่าจะแท้งลูกแล้วนำมาทิ้ง ก่อนสุนัขไปเจอจนรุมยื้อแย่งกัดจนสภาพเละฉีกขาดบริเวณสนามหญ้าข้างบ้านเช่า
ศพทารก,ฝูงหมา,หมารุมกัดแทะทารก,แม่ใจยักษ์,แท้งลูก,ทิ้งศพทารก,สมุย,ข่าวทั่วไป